**รายงานการประชุมสภาองค์การบริหารส่วนตำบลนาไม้ไผ่สมัยวิสามัญ สมัยที่ 1/2560 ประจำปี 2560**

**เมื่อวันที่ 29 พฤษภาคม 2560 เวลา 13.00 น.**

**ณ ห้องประชุมเฉลิมพระเกียรติ 80 พรรษา องค์การบริหารส่วนตำบลนาไม้ไผ่**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายสบาย | รัตนบุรี | ประธานสภาฯ อบต. |
| 2. | นายนพดล | ไชยศร | เลขาสภาฯ |
| 3. | นายวิชาชาญ | ชนูดหอม | ส.อบต.หมู่ที่ 1 |
| 4. | นายเสริมศักดิ์ | พฤกษพนม | ส.อบต.หมู่ที่ 2 |
| 5. | นายภัฎศชลญ์ | แร่ทอง | ส.อบต.หมู่ที่ 2 |
| 6. | นายพงษ์ศักดิ์ | พรหมดนตรี | ส.อบต. หมู่ที่ 3 |
| 7. | นายสมนึก | สมมาตร | ส.อบต.หมู่ที่ 4 |
| 8. | นายสมใจ | ศรีระษา | ส.อบต.หมู่ที่ 4 |
| 9. | นายขจร | แก้วสว่าง | ส.อบต.หมู่ที่ 5 |
| 10. | นางสิรัญญา | สังข์การณ์ | ส.อบต. หมู่ที่ 5 |
| 11. | นายรัตตะภูมิ | คงยงค์ | ส.อบต.หมู่ที่ 6 |
| 12. | นายพรชัย | รัตนคช | ส.อบต.หมู่ที่ 7 |
| 13. | นายพรศักดิ์ | ภักดีสุวรรณ | ส.อบต.หมู่ที่ 7 |
| 14. | นายอภินันต์ | หนูริง | ส.อบต.หมู่ที่ 8 |
| 15. | นายวิชาญ | ทรัพย์พระอินทร์ | ส.อบต.หมู่ที่ 8 |
| 16. | นางสาวเสาวรัตน์ | ช่วยเกิด | ส.อบต.หมู่ที่ 9 |
| 17. | นายผล | กล้าปราบโจร | ส.อบต.หมู่ที่ 10 |
| 18. | นางสาวนงลักษณ์ | ตาดทอง | ส.อบต.หมู่ที่ 10 |
| 19. | นายสมยศ | รักษาแก้ว | ส.อบต.หมู่ที่ 11 |
| 20. | นายณรงค์ | อักษรไทย | ส.อบต.หมู่ที่ 11 |
| 21. | นายไพศาล | แก้วตาทิพย์ | ส.อบต.หมู่ที่ 12 |
| 22. | นางศรีสุดา | ชำนาญกิจ | ส.อบต.หมู่ที่ 13 |
| 23. | นายเดชภณ | แก้วคุ้มภัย | ส.อบต.หมู่ที่ 14 |
| 24. | นายชัยณรงค์ | เพชรส่งศรี | ส.อบต.หมู่ที่ 14 |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายสมบูรณ์ | รักษ์ศรีทอง | รองประธานสภาฯ (ขาด) |
| 2. | นายสัมพันธ์ | จีนประสม | ส.อบต.หมู่ที่ 6 (ขาด) |
| 3. | นายสมพร | รัตนคช | ส.อบต.หมู่ที่ 9 (ขาด) |
| 4. | นายอภิชาติ | รัตนบุรี | ส.อบต.หมู่ที่ 12 (ขาด) |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายสายันท์ | นิธิสกุลกาญจน์ | รองนายก อบต. |
| 3. | นายสุชาติ | หนูในนา | รองนายก อบต. |
| 4. | นายบุญสิทธิ์ | ชอบทำกิจ | เลขาฯ นายก อบต. |
| 5. | นางถาวร | อยู่เป็นสุข | ผอ.กองคลัง |
| 5. | นายอรุณ | ชูประจง | ผอ.กองช่าง |
| 6. | นางอรอุษา | คงหอม | จนท.วิเคราะห์ฯ |
| 7. | นายปริญญา | ศรีระษา | นิติกร |
| 8. | นางจีรภรณ์ | คชพันธ์ | ผช.ธุรการ |

**เริ่มประชุม 13.00 น.**

**เรื่องก่อนระเบียบวาระการประชุม**

เมื่อที่ประชุมพร้อมแล้ว เลขานุการสภา อบต.นาไม้ไผ่ กล่าวเรียนเชิญ ประธานสภาฯ จุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้

**ประธานสภาฯ** ตามที่สภาองค์การบริหารส่วนตำบลนาไม้ไผ่ ได้ขออนุญาตต่อนายอำเภอทุ่งสงในการเปิดประชุมสภาองค์การบริหารส่วนตำบลนาไม้ไผ่ สมัยวิสามัญ สมัยที่ 1/2560 โดยมีกำหนด 15 วัน นับตั้งแต่วันที่ 24 พฤษภาคม ถึง วันที่ 7 มิถุนายน 2560 นั้น สำหรับวันนี้ก็มีวาระดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**1.1 เรื่อง โครงการผู้ว่าเดินดินกิน ข้าวแกง แหลงใต้รับใช้คนคอน(พัฒนาเมืองคอนสู่เมืองมรดกโลก) ประจำปี 2560**

**ประธานสภาฯ** ขอเชิญท่านปลัด อบต.

**นายนพดล ไชยศร** สำหรับโครงการนี้ก็มีกำหนดการระหว่างวันที่ 7-8 มิถุนายน โดยท่านผู้ว่าฯจะเดินทางมาถึงต.นาไม้ไผ่เวลา 09.00 น. โดยจะเดินทางไปที่ช่องหินลูกช้างจากนั้นก็จะมาดูงานที่ สกย.บ้านใสกรูดและเยี่ยมกลุ่มทอผ้าเช็ดเท้าหมู่ที่ 8 และเยี่ยมชมกลุ่มจักรสานหมู่ที่ 9 รวมถึงเยี่ยมศูนย์เรียนรู้เศรษฐกิจพอเพียง ณ บ้านนายจำลอง สั้นนุ้ย และบ้านนายวิเชียร วงศ์แก้ว ม.ที่ 9 จากนั้นก็จะเดินทางมารับประทางอาหารกลางวัน ณ วัดลุมพินี ม.ที่ 6 ก็ขอให้ท่านสมาชิกทุกท่านได้ช่วยประชาสัมพันธ์ด้วยและท่านสมาชิกในพื้นที่ก็ขอความร่วมมือช่วยประสานงานกับผู้ใหญ่บ้านในพื้นที่เพื่อเตรียมการต้อนรับด้วย โดยท่านผู้ว่าจะพักค้างคืนที่วัดลุมพินีส่วนในเช้าวันที่ 8 ท่านก็จะทำบุญตักบาตร ข้าวสาร อาหารแห้ง และรับประทานอาหารเช้า/น้ำชา กาแฟ กับชาวบ้าน และในเวลา 09.00 น. ก็จะเดินทางกลับ(ไปพื้นที่อำเภอต่อไป)

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมสภาครั้งที่แล้ว (เมื่อวันที่ 28 เมษายน 2560)**

**นายนพดล ไชยศร** เลขานุการสภา ได้มีการทบทวนรายงานการประชุมครั้งที่แล้ว โดยได้มีการสอบถามสมาชิกในที่ประชุมว่าต้องการให้มีการแก้ไขอะไรหรือไม่

**ที่ประชุม** ขอให้มีการแก้ไขในส่วนที่มีการพิมพ์ผิดหน้าที่ 5

**ที่ประชุม** รับรอง

**ระเบียบวาระที่ 3 เรื่องด่วน/พิจารณา**

**3.1 เรื่อง ขออนุมัติโอนงบประมาณและแก้ไขเปลี่ยนแปลงคำชี้แจงงบประมาณโครงการขยายท่อเมนประปาส่วนภูมิภาค สายซอย 1 สำราญวิทย์ หมู่ที่ 14 งบประมาณ130,000 บาทจากหมวดค่าที่ดินและสิ่งก่อสร้าง ไปเป็นหมวดเงินอุดหนุน(รายละเอียดตามเอกสารแนบ)**

**ประธานสภาฯ** ขอเชิญท่านรองนายก อบต.

**นายสายันท์ นิธิสกุลกาญจน์** เรียนท่านประธานสภาฯ ท่านเลขา ท่านรองนายกและท่านสมาชิกทุกท่านสำหรับวาระที่ 3.1 ผมก็ต้องขอให้ท่านสมาชิกในพื้นที่ได้เป็นผู้อภิปราย

**ประธานสภาฯ** ขอเชิญท่าน เดชภณ แก้วคุ้มภัย

**นายเดชภณ แก้วคุ้มภัย** เรียนท่านประธานสภาฯ ผมนายเดชภณ แก้วคุ้มภัย ส.อบต.หมู่ที่ 14 จุดนี้เป็นทางที่เข้าไปเป็นซอยมีบ้านอยู่ประมาณ 3-4 หลัง ซึ่งก็มีประชากรก็เยอะอยู่เหมือนกันที่จำเป็นต้องใช้ประปาส่วนภูมิภาคก็เนื่องจากว่าไม่มีประปาท้องถิ่นอยู่ในบริเวณนั้นและประปาส่วนภูมิภาคก็ผ่านบริเวณนั้นพอดีโดยก็ขออนุมัติจากสภาในการขยายท่อเมน เพราะว่าในหน้าแล้งชาวบ้านในซอยนี้จะไม่มีน้ำใช้ ก็เลยมีความจำเป็นที่จะต้องขออนุมัติจากสภาฯในเรื่องนี้

**ประธานสภาฯ** เชิญท่าน ปลัด อบต.

**นายนพดล ไชยศร** คือเดิมโครงการนี้อยู่ในหมวดค่าที่ดินและสิ่งก่อสร้างแต่ครั้งนี้ทางคณะผู้บริหารขอเสนอโอนไปอุดหนุนสำนักงานการประปาส่วนภูมิภาคเพราะว่าในเรื่องของการออกแบบการประมาณค่าใช้จ่ายเป็นสิ่งที่เราไม่สามารถดำเนินการเองได้

**นายเดชภณ แก้วคุ้มภัย** การโอนงบประมาณไปแบบนี้ไม่ทราบว่าจะช้าหรือไม่

**นายนพดล ไชยศร** ก็ช้าประมาณหนึ่งแต่ถ้ารอ อบต.ดำเนินการเองจะช้ามากกว่านี้เพราะเราไม่มีคนที่เขียนแบบเองได้ประมาณการเองได้เพราะท่อไม่เหมือนท่อที่เราคิด ต้องใช้ท่อ พีอีของเค้าและการกำหนดราคากลางก็ต้องใช้ราคากลางของเค้า

**ประธานสภาฯ** มีสมาชิกท่านใดต้องการจะสอบถามเพิ่มเติมหรือไม่/ถ้าไม่มีผมขอมติที่ประชุม

**ประธานสภาฯ** สมาชิกท่านใดไม่เห็นชอบอนุมัติโอนงบประมาณและแก้ไขเปลี่ยนแปลงคำชี้แจงงบประมาณโครงการขยายท่อเมนประปาส่วนภูมิภาค สายซอย 1 สำราญวิทย์ หมู่ที่ 14 งบประมาณ130,000 บาทจากหมวดค่าที่ดินและสิ่งก่อสร้าง ไปเป็นหมวดเงินอุดหนุน(รายละเอียดตามเอกสารแนบ) โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบอนุมัติโอนงบประมาณและแก้ไขเปลี่ยนแปลงคำชี้แจงงบประมาณโครงการขยายท่อเมนประปาส่วนภูมิภาค สายซอย 1 สำราญวิทย์ หมู่ที่ 14 งบประมาณ130,000 บาทจากหมวดค่าที่ดินและสิ่งก่อสร้าง ไปเป็นหมวดเงินอุดหนุน(รายละเอียดตามเอกสารแนบ) โปรดยกมือขึ้น

**มติที่ประชุม -** เห็นชอบ 21 เสียง

**-** งดออกเสียง 1 คน

**3.2 เรื่อง ขออนุมัติโอนงบประมาณไปตั้งจ่ายรายการใหม่ โครงการขยายเขตระบบจำหน่ายไฟฟ้าเพื่อใช้กับอาคารศูนย์พัฒนาเด็กเล็กองค์การบริหารส่วนตำบลนาไม้ไผ่ แห่งใหม่ และ งานติดตั้งระบบไฟฟ้า 3 เฟสภายในอาคาร ศูนย์พัฒนาเด็กเล็กองค์การบริหารส่วนตำบลนาไม้ไผ่แห่งใหม่ งบประมาณ 249,000 บาท-ขยายเขตระบบจำหน่ายไฟฟ้าเพื่อใช้กับอาคารศูนย์พัฒนาเด็กเล็กองค์การบริหารส่วนตำบลนาไม้ไผ่แห่งใหม่ จำนวน 108,188.09 บาท**

**-งานติดตั้งระบบไฟฟ้า 3 เฟสภายในอาคาร ศูนย์พัฒนาเด็กเล็กองค์การบริหารส่วนตำบลนาไม้ไผ่แห่งใหม่จำนวน 140,000 บาท(รายละเอียดตามเอกสารแนบ)**

**ประธานสภาฯ** ขอเชิญท่านรองนายก

**นายสายันท์ นิธิสกุลกาญจน์** เรียนท่านประธานสภาฯ สำหรับวาระนี้ผมขอชี้แจงว่าในตอนนี้เราจะต้องใช้ไฟ 3 เฟสเพราะหากเราใช้ไฟฟ้าร่วมกับอาคารนี้จะทำให้ไฟฟ้าไม่เพียงพอ จริงๆแล้วตัวอาคารศูนย์พัฒนาเด็กเล็กนั้นจะไม่มีรูปแบบไว้สำหรับการติดแอร์แต่เราจะพัฒนาในศูนย์ของเราให้ดีขึ้นโดยจะให้มีการติดแอร์ทุกห้องภายในอาคารดังนั้นไฟฟ้าปัจจุบันไม่พอเราจึงจำเป็นที่จะต้องขออนุมัติจากท่านในการขยายเขตไฟฟ้าและการติดตั้งระบบไฟฟ้า ของศูนย์พัฒนาเด็กเล็ก

**นายนพดล ไชยศร** ขอชี้แจงเฉพาะหลักการ สำหรับโครงการนี้เราก็คิดกันไว้ก่อนแล้วว่าจะขยายเขตไฟฟ้าเข้าไปในศูนย์เด็กเล็กแต่ว่าในข้อบัญญัติงบประมาณปีที่ผ่านมาเราไม่ได้ตั้งไว้พูดง่ายๆคืองบประมาณไม่พอที่จะตั้งจ่ายเพราะว่าต้องลงไปยังหมู่บ้านต่างๆให้ครบก่อนแต่คราวนี้เพื่อให้ระบบสาธารณูปโภคอื่นๆเช่นระบบแอร์คอนดิชั่นสามารถที่จะเปิดใช้งานได้พร้อมกันตอนนี้ถ้าไม่ติดตั้งระบบไฟฟ้า 3 เฟส คือจะเปิดได้เฉพาะบางห้องยิ่งตอนนี้กองช่างกับงานสาธารณสุขเราย้ายไปอยู่ด้านหลังก็แยกแอร์ไปอีกสองตัวไฟฟ้าที่เค้าออกแบบนั้นไม่ได้พ่วงจากของเดิมแต่จะเป็นการเดินสายไฟฟ้าใหม่อีกหนึ่งเส้นที่ไฟฟ้าออกแบบให้ไม่ใช่พ่วงจากอาคารนี้แต่เป็นการเดินสายไฟฟ้าใหม่อีกเส้นใช้เฉพาะศูนย์พัฒนาเด็กเล็กสำหรับรายละเอียดการโอนงบประมาณก็ตามเอกสารที่ได้แจกให้กับทุกท่าน ไม่ทราบว่ามีท่านใดสงสัยจะถามบ้างหรือไม่

**ประธานสภาฯ** ขอเชิญท่านวิชาชาญ ชนูดหอม

**นายวิชาชาญ ชนูดหอม** เรียนท่านประธานสภาฯ ผมนายวิชาชาญ ชนูดหอม ส.อบต.หมู่ที่ 1ตามที่ท่านรองนายก ได้ชี้แจง ผมจำไม่ได้ว่าเราติดแอร์หรือยัง ถ้ายังก็ขอให้ติดแอร์ไปด้วยเลยอยากจะให้ทำคราวเดียวให้เสร็จ สำหรับผมเห็นด้วย

**นายนพดล ไชยศร** ต้องให้ระบบไฟฟ้าเรียบร้อยก่อน

**ประธานสภาฯ** ขอเชิญท่านรองนายก

**นายสายันท์ นิธิสกุลกาญจน์** ตามที่ท่านวิชาชาญ ชนูดหอมได้เสนอผมก็เห็นด้วยเมื่อเช้าผมก็ได้เข้าไปที่ศูนย์พัฒนาเด็กเล็กเพื่อให้คุณครูได้ระบุว่าจะให้เราเดินไฟฟ้าไปไว้ที่จุดไหนบ้างที่ครูเค้าสามารถใช้งานได้สะดวกโดยจะติดพัดลมทุกจุดส่วนแอร์นั้นเราจะติดตั้งที่ห้องโถงที่เด็กทำกิจกรรมและห้องสองห้องที่เด็กนอนโดยที่เราจะเปิดพัดลมสลับกับแอร์เพราะเราไม่สามารถเปิดแอร์ได้ทั้งวันเนื่องจากเกรงว่าเด็กจะป่วยได้ ก็ขอนำเรียนให้ท่านสมาชิกทุกท่านได้ทราบเพียงแค่นี้ก่อนครับ

**ประธานสภาฯ** สมาชิกท่านใดไม่เห็นชอบ อนุมัติโอนงบประมาณไปตั้งจ่ายรายการใหม่ โครงการขยายเขตระบบจำหน่ายไฟฟ้าเพื่อใช้กับอาคารศูนย์พัฒนาเด็กเล็กองค์การบริหารส่วนตำบลนาไม้ไผ่ แห่งใหม่ และ งานติดตั้งระบบไฟฟ้า 3 เฟสภายในอาคาร ศูนย์พัฒนาเด็กเล็กองค์การบริหารส่วนตำบลนาไม้ไผ่แห่งใหม่ งบประมาณ 249,000 บาท-ขยายเขตระบบจำหน่ายไฟฟ้าเพื่อใช้กับอาคารศูนย์พัฒนาเด็กเล็กองค์การบริหารส่วนตำบลนาไม้ไผ่แห่งใหม่ จำนวน 108,188.09 บาท

-งานติดตั้งระบบไฟฟ้า 3 เฟสภายในอาคาร ศูนย์พัฒนาเด็กเล็กองค์การบริหารส่วนตำบลนาไม้ไผ่แห่งใหม่จำนวน 140,000 บาท(รายละเอียดตามเอกสารแนบ) โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบ อนุมัติโอนงบประมาณไปตั้งจ่ายรายการใหม่ โครงการขยายเขตระบบจำหน่ายไฟฟ้าเพื่อใช้กับอาคารศูนย์พัฒนาเด็กเล็กองค์การบริหารส่วนตำบลนาไม้ไผ่ แห่งใหม่ และ งานติดตั้งระบบไฟฟ้า 3 เฟสภายในอาคาร ศูนย์พัฒนาเด็กเล็กองค์การบริหารส่วนตำบลนาไม้ไผ่แห่งใหม่ งบประมาณ 249,000 บาท-ขยายเขตระบบจำหน่ายไฟฟ้าเพื่อใช้กับอาคารศูนย์พัฒนาเด็กเล็กองค์การบริหารส่วนตำบลนาไม้ไผ่แห่งใหม่ จำนวน 108,188.09 บาท

-งานติดตั้งระบบไฟฟ้า 3 เฟสภายในอาคาร ศูนย์พัฒนาเด็กเล็กองค์การบริหารส่วนตำบลนาไม้ไผ่แห่งใหม่จำนวน 140,000 บาท(รายละเอียดตามเอกสารแนบ) โปรดยกมือขึ้น

**มติที่ประชุม -** เห็นชอบ 21 เสียง

**-** งดออกเสียง 1 คน

**3.3 เรื่อง ขออนุมัติแก้ไขเปลี่ยนแปลงคำชี้แจงงบประมาณโครงการขยายเขตระบบไฟฟ้าเพื่อใช้ กับประปาวังจิกหมู่ที่ 4 ตำบลนาไม้ไผ่ อำเภอทุ่งสง จังหวัดนครศรีธรรมราชข้อความใหม่**

**1.โครงการขยายเขตไฟฟ้า (หนองหัวดอน-หนองแดง) หมู่ที่ 4 ตำบลนาไม้ไผ่ อำเภอทุ่งสง จังหวัดนครศรีธรรมราช(รายละเอียดตามเอกสารแนบ)**

**ประธานสภาฯ** ขอเชิญท่านรองนายก อบต.

**นายสายันท์ นิธิสกุลกาญจน์** เรียนท่านประธานสภาฯข้อความเดิม 1.โครงการขยายเขตไฟฟ้าเพื่อใช้กับประปาวังจิก หมู่ที่ 4 ตำบลนาไม้ไผ่ อำเภอทุ่งสงจังหวัดนครศรีธรรมราช ข้อความใหม่

1.โครงการขยายเขตไฟฟ้า (หนองหัวดอน-หนองแดง) หมู่ที่ 4 ตำบลนาไม้ไผ่ อำเภอทุ่งสง จังหวัดนครศรีธรรมราช ส่วนรายละเอียดที่เหลือก็ต้องขอให้ท่านสมาชิกในพื้นที่ได้อธิบาย

**ประธานสภาฯ** ขอเชิญท่านสมใจ ศรีระษา

**นายสมใจ ศรีระษา** เรียนท่านประธานสภาฯ ผมนายสมใจ ศรีระษา ส.อบต.หมู่ที่ 4 สำหรับโครงการนี้เมื่อก่อนจะต้องใช้กับระบบประปาวังจิกแต่เราได้ย้ายสถานที่ตั้งของถังประปามาอยู่ตรงที่มีไฟฟ้าแล้วก็เลยขอเปลี่ยนแปลงคำชี้แจงใหม่คือข้อความเดิม 1.โครงการขยายเขตไฟฟ้าเพื่อใช้กับประปาวังจิก หมู่ที่ 4 ตำบลนาไม้ไผ่ อำเภอทุ่งสงจังหวัดนครศรีธรรมราช ข้อความใหม่

1.โครงการขยายเขตไฟฟ้า (หนองหัวดอน-หนองแดง) หมู่ที่ 4 ตำบลนาไม้ไผ่ อำเภอทุ่งสง จังหวัดนครศรีธรรมราช

ประธานสภาฯ มีสมาชิกท่านใดต้องการจะสอบถามหรือไม่ถ้าไม่มีผมจะขอมติที่ประชุม

ประธานสภาฯ สมาชิกท่านใดไม่เห็นชอบอนุมัติแก้ไขเปลี่ยนแปลงคำชี้แจงงบประมาณโครงการขยายเขตระบบไฟฟ้าเพื่อใช้ กับประปาวังจิกหมู่ที่ 4 ตำบลนาไม้ไผ่ อำเภอทุ่งสง จังหวัดนครศรีธรรมราช ข้อความใหม่ 1.โครงการขยายเขตไฟฟ้า (หนองหัวดอน-หนองแดง) หมู่ที่ 4 ตำบลนาไม้ไผ่ อำเภอทุ่งสง จังหวัดนครศรีธรรมราช(รายละเอียดตามเอกสารแนบ) โปรดยกมือขึ้น/ไม่มีนะครับ

ประธานสภาฯ สมาชิกท่านใดเห็นชอบอนุมัติแก้ไขเปลี่ยนแปลงคำชี้แจงงบประมาณโครงการขยายเขตระบบไฟฟ้าเพื่อใช้ กับประปาวังจิกหมู่ที่ 4 ตำบลนาไม้ไผ่ อำเภอทุ่งสง จังหวัดนครศรีธรรมราช ข้อความใหม่ 1.โครงการขยายเขตไฟฟ้า (หนองหัวดอน-หนองแดง) หมู่ที่ 4 ตำบลนาไม้ไผ่ อำเภอทุ่งสง จังหวัดนครศรีธรรมราช(รายละเอียดตามเอกสารแนบ) โปรดยกมือขึ้น

**มติที่ประชุม -** เห็นชอบ 21 เสียง

**-** งดออกเสียง 1 คน

**3.4 เรื่อง ขออนุมัติโอนงบประมาณไปตั้งจ่ายรายการใหม่ โครงก่อสร้างถนนลาดยางแบบแอส**

**ฟัลติกคอนกรีตสายสามแยกบ้านนายชม – เขต ต.เขาโร หมู่ที่ 8 จำนวน 378,600 บาท (รายละเอียดตามเอกสารแนบ)**

**ประธานสภาฯ** ขอเชิญท่านรองนายก อบต.

**นายสายันท์ นิธิสกุลกาญจน์** เรียนท่านประธานสภาฯ 3.4 เรื่อง ขออนุมัติโอนงบประมาณไปตั้งจ่ายรายการใหม่ โครงการก่อสร้างถนนลาดยาง แบบแอสฟัลติกส์คอนกรีตสายสามแยกบ้านนายชม-เขต ต.เขาโร หมู่ที่ 8 จำนวน 378,600 บาท โอนลดจาก-แผนงานเคหะและชุมชน งานไฟฟ้าถนน งบลงทุน ค่าที่ดินและสิ่งก่อสร้างค่าก่อสร้างสิ่งสาธารณูปโภค จากเดิมโครงการขุดเจาะบ่อบาดาลย่อยตามจุดต่างๆ หมู่ที่ 8 จำนวน 378,600 บาท ก็ขอให้ท่านสมาชิกได้ชี้แจงรายละเอียด

**ประธานสภาฯ** ขอเชิญท่านสมาชิกหมู่ที่ 8

**นายอภินันต์ หนูริง** เรียนท่านประธานสภาฯ ผมนายอภินันต์ หนูริง ส.อบต.หมู่ที่ 8 สำหรับโครงการก่อสร้างถนนลาดยางแบบแอสฟันติกคอนกรีตสายสามแยกบ้านนายชม เขต ต.เขาโร โดยเปลี่ยนแปลงจากการขุดเจาะบ่อบาดาลจุดต่างๆของหมู่ที่ 8 เนื่องจากการขุดเจาะบ่อบาดาลของหมู่ที่ 8 มักจะมีปัญหาไม่มีน้ำอยู่เสมอ ดังนั้นเลยขอเปลี่ยนโครงการใหม่โดยผมได้คุยกับชาวบ้านหมู่ที่ 8 ในการประชุมหมู่บ้านและทำประชาคมหมู่บ้านใหม่แล้ว

**ประธานสภาฯ** ความกว้างของถนนผิวจราจรเท่าไหร่

**นายอภินันต์ หนูริง** ความกว้าง 5 เมตร ระยะทางประมาณ ร้อยกว่าเมตร

**ประธานสภาฯ** สมาชิกท่านใดไม่เห็นชอบอนุมัติโอนงบประมาณไปตั้งจ่ายรายการใหม่ โครงก่อสร้างถนนลาดยางแบบแอสฟัลติกคอนกรีตสายสามแยกบ้านนายชม – เขต ต.เขาโร หมู่ที่ 8 จำนวน 378,600 บาท (รายละเอียดตามเอกสารแนบ) โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบอนุมัติโอนงบประมาณไปตั้งจ่ายรายการใหม่ โครงก่อสร้างถนนลาดยางแบบแอสฟัลติกคอนกรีตสายสามแยกบ้านนายชม – เขต ต.เขาโร หมู่ที่ 8 จำนวน 378,600 บาท (รายละเอียดตามเอกสารแนบ)

**มติที่ประชุม -** เห็นชอบ 21 เสียง

**-** งดออกเสียง 1 คน

**3.5 เรื่อง ขอความเห็นชอบ (ร่าง) ข้อบัญญัติ “กิจการที่เป็นอันตรายต่อสุขภาพ พ.ศ. 2560”**

**ประธานสภาฯ** ขอเชิญท่านรองนายก อบต.

**นายสายันท์ นิธิสกุลกาญจน์** เรียนท่านประธานสภาฯ สำหรับที่ได้รับการร้องเรียนเรื่องผลกระทบจากการรับซื้อน้ำยางและผลิตเป็นยางแผ่นดิบในเขตพื้นที่ตำบลนาไม้ไผ่ ซึ่งมีผู้ร้องเรียนหลายรายที่ได้รับผลกระทบจากการตรวจน้ำและประกอบกับการส่งกลิ่นเหม็นทำให้ประชาชนที่อยู่ใกล้เคียงได้รับผลกระทบจากการประกอบกิจการดังกล่าวตลอดถึงการประกอบกิจการที่เกี่ยวกับการเลี้ยงสัตว์ ซึ่งจะต้องเป็นกิจการที่จะต้องมีการควบคุม ซึ่งตาม พรบ.สาธารณสุขก็มอบอำนาจให้องค์กรปกครองส่วนท้องถิ่นมีอำนาจในการกำหนดหลักเกณฑ์และวิธีการเกี่ยวกับกิจการที่จะต้องมีการควบคุม ซึ่งรายละเอียดก็ตามเอกสารที่ได้มีการแจกให้กับทุกท่าน ก็ขอให้ทุกท่านได้ช่วยกันพิจารณา

**ประธานสภาฯ** สำหรับในการพิจารณาข้อบัญญัติในวันนี้ท่านสมาชิกสามารถพิจารณาทั้ง 3วาระได้ในครั้งนี้โดยท่านสมาชิกทุกท่านจะเป็นคณะกรรมการแปรญัตติโดยอัตโนมัติ เรียกว่าคณะกรรมการแปรญัตติเต็มสภา โดยให้ประธานสภาฯ เป็นประธานคณะกรรมการแปรญัตติ ขอเชิญท่านปลัดได้ชี้แจง

**นายนพดล ไชยศร** สำหรับเรื่องนี้เราได้มีการเสนอแล้ว แต่ท่านสมาชิกหมู่ที่ 4 ขอให้ลงไปทำประชามติหมู่บ้านก่อน สรุปว่าที่ประชุมหมู่บ้านก็เห็นด้วยที่จะให้มีการออกข้อบัญญัติเกี่ยวกับเรื่องนี้ เพราะถ้าไม่มีข้อบัญญัติเราก็ไม่สามารถดำเนินการได้เมื่อมีการร้องเรียน สำหรับวันนี้ก็เป็นร่างเดิมที่ผ่านการทำประชาคมหมู่บ้านมาแล้ว ก็ขอให้ทุกท่านได้ช่วยกันพิจารณา

**ประธานสภา** ขอเชิญท่านวิชาชาญ ชนูดหอม

**นายวิชาชาญ ชนูดหอม** เรียนท่านประธานสภาฯ ผมนายวิชาชาญ ชนูดหอม ส.อบต.หมู่ที่ 1กิจการถมที่ถมทางก็กิจการที่ชาวบ้านได้รับผลกระทบแต่ในเอกสารที่แจกให้นั้นไม่มีรายละเอียด

**นายปริญญา ศรีระษา** มีอยู่ในการควบคุมอาคาร

**นายวิชาชาญ ชนูดหอม** ขอให้ทุกท่านเปิดไปที่หน้าที่ 12 คือช่องเช่าขนาด 11 – 20 ยังไม่มีราคาค่าธรรมเนียม ผมเห็นด้วยกับข้อบัญญัตินี้ บางกิจการน่าจะเก็บได้มากกว่านี้เช่นโรงยาง กิจการเกี่ยวกับการเกษตรในหน้าที่ 4 คอกไก่ ฟาร์มไก่ การเลี้ยงหมู

**นายนพดล ไชยศร** ขอชี้แจงเพิ่มเติม ถามที่ท่านวิชาชาญ ได้พูดเกี่ยวการเพิ่มอัตราค่าปรับ ในข้อบัญญัติท้องถิ่นกฎหมายของกระทรวงมหาดไทยมีการกำหนดไว้แล้วว่าปรับได้ไม่เกิน 1000 บาท นี่คือโทษการปรับสูงสุดแล้ว แต่กฎหมายไม่ได้ห้ามว่าปรับกี่ครั้ง

**นายวิชาชาญ ชนูดหอม** ทำไมถึงไม่มีการเลี้ยงหมู เลี้ยงไก่

**ประธานสภาฯ** ขอเชิญท่านเดชภณ แก้วคุ้มภัย

**นายเดชภณ แก้วคุ้มภัย** เรียนท่านประธานสภาฯ ผมนายเดชภณ แก้วคุ้มภัย ส.อบต.หมู่ที่ 14ข้อบัญญัติเกี่ยวกับเรื่องสุขภาพก็เรื่องที่ดีแต่ผมว่าการที่เรามาเสนอกันในที่ประชุมแบบนี้คนที่เค้ามีกิจการเค้าไม่รู้เรื่อง ชาวบ้านเค้าไม่รู้เรื่องว่าอะไรคืออะไร บางคนอาจเข้าใจ บางคนก็อาจจะไม่เข้าใจ เช่นการฆ่าสุกร 10 ตัวต่อ 1 วันเราจะต้องดูว่าเค้าฆ่าเพื่ออะไร ฆ่าในงาน หรือฆ่าเพื่อการค้าขาย รายละเอียดต้องเพิ่มเยอะกว่านี้ ส่วนบทลงโทษควรออกให้เคร่งครัดกว่านี้

**นายนพดล ไชยศร** ขอชี้แจงว่าประเด็นที่หนึ่งการลงไปสอบถามความคิดเห็นขอยืนยันว่าไปทำประชาคมทุกหมู่บ้านแล้ว ส่วนค่าปรับก็ตามที่แจ้งคือสูงสุดได้แค่ 1000 บาท

**นายวิชาชาญ ชนูดหอม** วันนี้ถ้าเราแปรญัตติเลยผมเกรงว่าจะมีรายละเอียดที่ตกหล่น

**นายนพดล ไชยศร** หมายถึงรับหลักการไว้ก่อน แล้วค่อยไปแปรญัตตินอกสภา แล้วค่อยมาพิจารณาวาระ 2 และ 3 ถ้าหากจะเป็นแบบนี้ขอแจ้งว่าสภาฯจะต้องดำเนินการให้แล้วเสร็จภายใน 60 วัน

**ประธานสภาฯ** ขอเชิญท่านนิติกร

**นายปริญญา ศรีระษา** เรียนท่านประธานสภาฯ ผมนายปริญญา ศรีระษา ตำแหน่งนิติกร สำหรับเรื่องอัตราค่าธรรมเนียมจะสูงกว่ากฎกระทรวงไม่ได้ และอย่างที่ท่านปลัดได้ชี้แจงว่าค่าปรับปรับได้ไม่เกิน 1000 บาท สมมุติว่าเราประกอบกิจการแล้วมีผลกระทบกับชาวบ้านท่านนายกฯ ก็จะออกหนังสือเตือนครั้งที่ 1 ถ้าเตือนแล้วยังประกอบกิจการหรือว่าไม่มีการแก้ไขก็จะต้องโดนปรับอีก 1000 และนายก มีอำนาจที่จะสั่งปิดกิจการเค้าได้

**นายวิชาชาญ ชนูดหอม** ในเอกสารของท่านมีแต่การเลี้ยงจระเข้ ผมขอให้ท่านเพิ่มการเลี้ยงหมู่ ไก่ แพะ แกะ วัว ไปด้วย เห็นควรให้มีการแปรญัตติ

**นายขจร แก้วสว่าง** เรียนท่านประธานสภาฯ ผมนายขจร แก้วสว่าง ส.อบต.หมู่ที่ 5 ขอให้ท่านนิติกรช่วยเพิ่มรายละเอียดให้มากกว่านี้แล้วค่อยมาแปรญัตติกัน เพราะเรื่องกฎหมายเป็นเรื่องที่ยุ่งยากดังนั้นรายละเอียดจะต้องชัดเจนกว่านี้

**ประธานสภาฯ** สมาชิกท่านใดไม่รับหลักการ (ร่าง) ข้อบัญญัติ “กิจการที่เป็นอันตรายต่อสุขภาพ พ.ศ. 25......” โปรดยกมือขึ้น

**ประธานสภาฯ** จำนวน 1 ท่าน

**ประธานสภาฯ** สมาชิกท่านใดรับหลักการ (ร่าง) ข้อบัญญัติ “กิจการที่เป็นอันตรายต่อสุขภาพ พ.ศ. 25…..” โปรดยกมือขึ้น

**มติที่ประชุม -** เห็นชอบ 21 เสียง

**-** งดออกเสียง 2 คน

**ประธานสภาฯ** ขอเชิญท่านสมาชิกได้เสนอคณะกรรมการแปรญัตติ ขอเชิญท่านเสริมศักดิ์ พฤกษพนม

**นายเสริมศักดิ์ พฤกษพนม** ขอเสนอให้มีคณะกรรมการ จำนวน 3 ท่าน

**ประธานสภาฯ** มีสมาชิกท่านใดจะเสนอเป็นอย่างอื่นหรือไม่ ถ้าไม่มีผมขอมติที่ประชุม

**ประธานสภาฯ** สมาชิกท่านใดไม่เห็นชอบให้มีคณะกรรมการแปรญัตติ จำนวน 3 ท่านโปรดยกมือขึ้น/ไม่มี

**ประธานสภาฯ** สมาชิกท่านใดเห็นชอบให้มีคณะกรรมการแปรญัตติ จำนวน 3 ท่านโปรดยกมือขึ้น

**มติที่ประชุม -** เห็นชอบ 21 เสียง

**-** งดออกเสียง 2 คน

**ประธานสภาฯ** ขอเชิญเสนอชื่อคณะกรรมการแปรญัตติคนที่ 1

**นายผล กล้าปราบโจร** ผมขอเสนอนายเสริมศักดิ์ พฤกษพนม

**ประธานสภาฯ** ขอผู้รับรอง 2 ท่าน

- นายพรชัย รัตนคช และนางศรีสุดา ชำนาญกิจ เป็นผู้รับรอง

**ประธานสภาฯ** มีสมาชิกท่านใดต้องการเสนอคณะกรรมการแปรญัตติคนที่ 1 อีกหรือไม่ ถ้าไม่มี ถือว่านายเสริมศักดิ์ พฤกษพนม เป็นคณะกรรมการแปรญัตติคนที่ 1

**ประธานสภาฯ** ขอเชิญเสนอคณะกรรมการแปรญัตติคนที่ 2

**นางศรีสุดา ชำนาญกิจ** ขอเสนอนายวิชาชาญ ชนูดหอม

**ประธานสภาฯ** ขอผู้รับรอง 2 ท่าน

- นายพรศักดิ์ ภักดีสุวรรณ และนางสาวนงลักษณ์ ตาดทอง เป็นผู้รับรอง

**ประธานสภาฯ** มีสมาชิกท่านใดต้องการเสนอคณะกรรมการแปรญัตติคนที่ 2 อีกหรือไม่ ถ้าไม่มี ถือว่านายวิชาชาญ ชนูดหอม เป็นคณะกรรมการแปรญัตติคนที่ 2

**ประธานสภาฯ** ขอเชิญเสนอคณะกรรมการแปรญัตติคนที่ 3

**นายสมยศ รักษาแก้ว** ขอเสนอนายขจร แก้วสว่าง

**ประธานสภาฯ** ขอผู้รับรอง 2 ท่าน

- นายรัตตะภูมิ คงยงค์ และนางสิรัญญา สังข์การณ์ เป็นผู้รับรอง

**ประธานสภาฯ** มีสมาชิกท่านใดต้องการเสนอคณะกรรมการแปรญัตติคนที่ 3 อีกหรือไม่ ถ้าไม่มีถือว่านายขจร แก้วสว่าง เป็นคณะกรรมการแปรญัตติคนที่ 3 สรุปว่าคณะกรรมการแปรญัตติมีจำนวน 3 ท่าน คือ นายเสริมศักดิ์ พฤกษพนม นายวิชาชาญ ชนูดหอม และนายขจร แก้วสว่าง

**นายนพดล ไชยศร** หลังเลิกประชุมคณะกรรมการทั้ง 3 ท่านเชิญที่ห้องทำงานผมเพราะจะต้องมีการเลือก ประธานและเลขานุการ และสิ่งที่สภาฯ จะต้องกำหนดให้กับคณะกรรมการทั้ง 3 ท่านคือวันที่จะรับคำแปรญัตติสภาฯจะให้เริ่มรับตั้งแต่วันไหนแต่ต้องไม่น้อยกว่า 24 ชั่วโมง

**ที่ประชุม** กำหนดให้คณะกรรมการรับคำแปรญัตติในวันที่ 5 – 7 มิถุนายน เวลา 08.30 – 16.30 น.

**3.6 เรื่องการขออนุมัติตั้งโรงเรียนอนุบาล**

**ประธานสภาฯ** ขอเชิญท่านรองนายก อบต.

**นายสายันท์ นิธิสกุลกาญจน์** เรียนท่านประธานสภาฯ สำหรับวาระผมขอให้ครูศูนย์ฯเป็นผู้ชี้แจงรายละเอียด

**นางโสวภา สำลีแก้ว** เรียนท่านประธานสภาฯ ดิฉันนางโสวภา สำลีแก้ว ตำแหน่งครูผู้ดูแลเด็ก องค์การบริหารส่วนตำบลนาไม้ไผ่ รักษาราชการแทนนักวิชาการศึกษา ด้วยศูนย์พัฒนาเด็กเล็กสังกัด อบต.นาไม้ไผ่ มีเด็กจำนวน 164 คน อายุตั้งแต่ 2-6 ขวบ ซึ่งเด็กที่มีอายุ 2-3 ขวบนั้นจะเป็นช่วงเด็กปฐมวัยส่วนช่วงอายุ 4-6 ขวบจะเป็นช่วงเรียนอนุบาล ซึ่ง ศูนย์พัฒนาเด็กเล็กอบต.นาไม้ไผ่ มีเด็กที่มีอายุในช่วง 4-6 ขวบ ประมาณ 90 คน แต่องค์การบริหารส่วนตำบลนาไม้ไผ่ของเรายังไม่มีการจัดตั้งโรงเรียนอนุบาลและจากการสำรวจข้อมูลความต้องการของผู้ปกครองเด็กในการจัดตั้งโรงเรียนอนุบาลเมื่อวันที่ 5 พฤษภาคม 2560 จากการประชุมผู้ปกครอง ซึ่งผู้ปกครองมีความต้องการให้ศูนย์พัฒนาเด็กเล็กองค์การบริหารส่วนตำบลนาไม้ไผ่ มีการจัดตั้งโรงเรียนอนุบาลดังรายละเอียดที่ได้แจกให้กับทุกท่าน

**ประธานสภาฯ** ขอเชิญท่านวิชาชาญ ชนูดหอม

**นายวิชาชาญ ชนูดหอม** เรียนท่านประธานสภาฯผมนายวิชาชาญ ชนูดหอม ส.อบต. หมู่ที่ 1 ผมใจหนึ่งผมก็เห็นด้วยแต่ใจหนึ่งก็เป็นห่วงโรงเรียนต่างๆ อีก 4 โรงเรียนของตำบลเรากลัวจะได้รับผลกระทบว่าอีก 4 โรงเรียนจะขาดเด็กในต่อไป และอีกอย่างถ้าผ่านสภาฯไปแล้วอาคารเรียนของโรงเรียนอนุบาลจะตั้งตรงจุดไหนงบประมาณที่ใช้ครั้งแรกกรมเค้าจะอุดหนุนเรามาเลยหรือไม่หรือว่าเราจะต้องใช้งบประมาณของเราไปใช้ก่อนในครั้งแรก

**ประธานสภาฯ** ขอเชิญคุณครูโสวภา สำลีแก้ว

**นางโสวภา สำลีแก้ว** เรียนท่านประธานสภาฯ สำหรับงบประมาณกรมส่งเสริมการปกครองจะอุดหนุนมาเองไม่ใช้งบประมาณของ อบต. ส่วนสถานที่ตั้ง ก็ตั้งตรงที่ ศพด. อบต.ค่ะ

**นายวิชาชาญ ชนูดหอม** ถ้าจะจัดตั้งจริงๆ ผมว่าโรงเรียนอนุบาลเค้าจะอยู่ด้านหน้า เพราะถ้ามาอยู่ที่ ศพด. เกรงกว่าจะคับแคบยังไงที่สาธารณะเราก็มีเยอะ ผมก็เห็นด้วยที่จะมีการจัดตั้งโรงเรียนอนุบาล

**นายนพดล ไชยศร** สำหรับเรื่องนี้คือจริงๆ ศพด.ของเราสามารถรับเด็กที่มีอายุ 2-3 ปีได้เท่านั้น ส่วนเด็กที่มีอายุ 4 ปีขึ้นไปจะต้องไปโรงเรียนอนุบาลแล้วแต่เด็กๆเค้าไม่ยอมไปเรียนที่อื่น จึงทำให้ตอนนี้มีเด็กที่มีอายุ 4 ขึ้นไปอยู่ที่ ศพด.ของเราหลายคน ดังนั้นทางศูนย์โดยความเห็นของผู้ปกครองและคณะกรรมการศูนย์ฯจึงอยากจะให้เปิดโรงเรียนอนุบาลเพื่อรองรับเด็กกลุ่มนี้

**ประธานสภาฯ** มีสมาชิกท่านใดจะสอบถามอีกหรือไม่ ขอเชิญท่านขจร แก้วสว่าง

**นายขจร แก้วสว่าง** เรียนท่านประธานสภาฯ ผมนายขจร แก้วสว่าง ส.อบต. หมู่ที่ 5ผมเห็นด้วยที่จะให้มีการจัดตั้งโรงเรียนอนุบาล

**ประธานสภาฯ** สมาชิกท่านใดไม่เห็นชอบการจัดตั้งโรงเรียนอนุบาล โปรดยกมือขึ้นครับ/ไม่มีนะครับ

**ประธานสภาฯ** สมาชิกท่านใดเห็นชอบการจัดตั้งโรงเรียนอนุบาล โปรดยกมือขึ้นครับ

**มติที่ประชุม** เห็นชอบ 21 เสียง

งดออกเสียง 2 คน

**ระเบียบวาระที่ 4 เรื่องสืบเนื่อง (ถ้ามี)**

**4.1 เรื่อง การแข่งขันมหกรรมกีฬาต้านยาเสพติด “นาไม้ไผ่เกมส์”**

**ประธานสภาฯ** ขอเชิญท่านรองนายก อบต.

**นายสุชาติ หนูในนา** เรียนท่านประธานสภาฯ สำหรับเรื่องนี้เราก็ได้มีการประชุมการมาหลายครั้งแล้ว ซึ่งตอนนี้โปรแกรมการแข่งขันก็ได้แจกให้กับทุกท่านแล้ว สำหรับการแข่งขัน**ก็**เริ่มตั้งแต่วันที่ 6 – 15 มิถุนายน ก็อยากจะให้ทุกท่านช่วยดูโปรแกรมการแข่งขันด้วยว่าหมู่บ้านของท่านมีการแข่งขันอะไรบ้างวันไหนบ้าง

**นายอภินันต์ หนูริง** ขอให้มีการแต่งตั้งคณะกรรมการตรวจสอบทะเบียนนักกีฬา

**ประธานสภาฯ** ขอให้ท่านสมาชิกได้เสนอชื่อ

**นางนงลักษณ์ ตาดทอง** เรียนท่านประธานสภาฯ ขอเสนอ นายพรชัย รัตนคช

**นายณรงค์ อักษรไทย** เรียนท่านประธานสภาฯ ผมขอเสนอ นายรัตตะภูมิ คงยงค์

**นางศรีสุดา ชำนาญกิจ** เรียนท่านประธานสภาฯ ฉันขอเสนอ นายอภินันต์ หนูริง

**นายพรศักดิ์ ภักดีสุวรรณ** เรียนท่านประธานสภาฯ ผมขอเสนอ นายเสริมศักดิ์ พฤกษพนม

**นายเสริมศักดิ์ พฤกษพนม** เรียนท่านประธานสภาฯ ผมขอเสนอ นายขจร แก้วสว่าง

**ที่ประชุม** รับทราบ

**ระเบียบวาระที่ 5 เรื่องอื่นๆ**

**5.1 เรื่อง** ...........................................................

**ประธานสภาฯ** ขอเชิญท่านผล กล้าปราบโจร

**นายผล กล้าปราบโจร** เรียนท่านประธานสภาฯ ผมนายผล กล้าปราบโจร ส.อบต.หมุ่ที่ 10 ตอนนี้ถนนสายบ้านนายเพิ่ม หมวดเมือง เกิดการชำรุดเป็นอย่างมาก ก็อยากให้ทางคณะบริหารได้ช่วยแก้ปัญหาให้กับชาวบ้านด้วย และอีกเรื่องคือเรื่องงบประมาณประจำปี 2560 สามแสนกว่าผมยากจะถามท่านรองนายกว่าของหมู่ที่ 10 จะเข้าไปดำเนินการตอนไหน

**นายสายันท์ นิธิสกุลกาญจน์** สำหรับเรื่องถนนที่ท่านผล กล้าปราบโจร แจ้ง ท่านนายก อบต. ก็ สั่งให้ส่วนโยธาไปสำรวจแล้ว ส่วนงบประมาณประจำปี 2560 ก็ต้องดำเนินการตามขั้นตอน

**ที่ประชุม** รับทราบ

**นายรัตตะภูมิ คงยงค์** ผมขอสอบถามเรื่องสระหนองยางยวง ว่าเมื่อไหร่จะดำเนินการให้แล้วเสร็จทำไมถึงยังถมไม่เต็ม

**ประธานสภาฯ** เชิญท่านรองนายก อบต.

**นายสายันท์ นิธิสกุลกาญจน์** สำหรับเรื่องนี้ตอนที่ประชุมกันไว้ทางของกรมทรัพยากรได้แจ้งไว้ว่าจะเต็มแต่พอถึงเวลาไม่เต็ม แต่ทางท่านนายกก็ได้จัดสรรงบประมาณไว้แล้วแต่วันนั้นทางสภาฯ ของให้เลื่อนคำชี้แจงโดยสภาฯรับแค่หลักการโดยงบประมาณสามแสนกว่านั้นคงจะต้องเป็นการดำเนินการชุดหลัง เราจะต้องเอางบประมาณมาทำเรื่องไฟฟ้า 3 เฟสนี้ก่อน ส่วนสระหนองยางยวงก็น่าจะเป็นตอนปลายปีถึงจะได้ทำตามที่ท่านสมาชิกหมู่ที่ 6 ถามผมผมก็ตอบตามที่ทราบรายละเอียดจากท่านนายก

**ประธานสภาฯ** ขอเชิญท่านวิชาชาญ ชนูดหอม

**นายวิชาชาญ ชนูดหอม** เรียนท่านประธานสภาฯ จริงๆแล้วสระหนองยางยวงถ้าทำตามแบบต้นๆ ก็ไม่มีปัญหา ไม่ต้องใช้งบประมาณ อบต. อีก ทำไปตามทีแรกที่ได้มีการพูดคุย แต่พอทำไม่รู้ว่าวิธีการเป็นอย่างไร ผลถึงออกมาเป็นแบบนี้ แล้วเราต้องมาเสียงบประมาณเราอีก

**ประธานสภาฯ** ขอเชิญท่านเสาวรัตน์ ช่วยเกิด

**นางสาวเสาวรัตน์ ช่วยเกิด** เรียนท่านประธานสภาฯ ขอเรื่องหนึ่งค่ะเรื่องถนนกลางพอฝนตกน้ำก็ท่วมและถนนเป็นหลุมเป็นบ่อเยอะสัญจรไปมาลำบากมาก อยากให้เอางบกลางมาใช้แก้ปัญหาให้ชาวบ้านก่อน

**ประธานสภาฯ** ประธานกล่าวปิดการประชุมเวลา 15.40 น.

(ลงชื่อ) ผู้ตรวจสอบบันทึกรายงานการประชุม

(นายนพดล ไชยศร)

เลขานุการสภาองค์การบริหารส่วนนาไม้ไผ่

(นายสมพร รัตนคช)

กรรมการตรวจรายงานการประชุม

(นายสมนึก สมมาตร) (นายผล กล้าปราบโจร)

กรรมการตรวจรายงานการประชุม กรรมการตรวจรายงานการประชุม